Բայց գյուղատնտեսության ներկայիս վիճակի հիմնական պատճառները, անշուշտ, մեր մեջ է ու հենց մենք ենք մեղավոր դրանում: Հենց մենք ենք ամեն ինչ արել, որ այդ ոլորտը մրցունակ չլինի: Օրինակ, մինչ օրս Հայաստանում չի արվել որեւէ քայլ հողի օգտագործման արդյունավետության համար ֆինանսական պատասխանատվության մեխանիզմներ ստեղծելու ուղղությամբ: Արդյունքում հողը դիտվում է որպես անշարժ գույք, որը ունի որոշակի գին, սակայն, պատկերավոր ասած, արտադրական միջոց չէ: Այս իրավիճակում վիճակագրական տվյալների ուսումնասիրության, անկման պատճառների վերլուծության վերաբերյալ հանձնարարականները ոչ մի շոշափելի հետեւանք չեն ունենալու: Դրանք «պատշաճ» կերպով կկատարվեն, մի քանի տասնյակ էջերից բաղկացած հետազոտություն կգրվի ու կդրվի որեւէ դարակի ամենահեռավոր անկյունում: Կասկածո՞ւմ եք: Սպասեք մի քանի ամիս: